
	ACTA (EXTRACTE)


	Expedient núm.: 
	Òrgan col·legiat: 

	JGL/2019/25 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	5 d’agost de 2019 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	Rosó Barrera i Call

	Secretària actal. 
	Immaculada Jané i Viñals 


 
 
	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	No

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	No

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2019/24 de la Junta de Govern Local de la sessió duta a terme el dia 29 de juliol de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CULTURA
	Expedient 1386/2019. Festa del barri de Sant Agustí, 28 d'agost

	Favorable
	Tipus de votació: unanimitat

	Vista la sol·licitud presentada i subscrita pel representant dels macips del barri de Sant Agustí, en què demana poder utilitzar 70 cadires, dos taulers amb els corresponents cavallets, una tarima, una connexió al subministrament elèctric i que es talli el trànsit del carrer de Sant Agustí, de les 16.30 a les 19.00 hores i de les 21.00 a les 24.00 hores, el dia 28 d'agost, per dur a terme la festa del barri;
A proposta de la regidora delegada de Cultura i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


GOVERNACIÓ
	Expedient 1383/2019. Orfeó Nova Solsona – parada marxandatge

	Favorable
	Tipus de votació: unanimitat

	Vista la sol·licitud presentada i subscrita per l'Orfeó Nova Solsona, amb NIF núm. G25070327, en què demana autorització per poder muntar una parada, davant de l'Ajuntament, per vendre marxandatge, tots els divendres del mes d'agost, de les 10.00 a les 13.00 hores;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


 
	Expedient 1385/2019. Ocupació de la via pública – Casal Popular La Fura, dia 2 d'agost

	Favorable
	Tipus de votació: unanimitat

	Vista la sol·licitud presentada i subscrita pel representant del Casal Popular La Fura, en què demana que es prohibeixi l'estacionament i la circulació de vehicles a la part de dalt de la plaça de Sant Pere, amb motiu de l'organització d'un concert el dia 2 d'agost, de les 19.00 a les 23.00 hores;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l’autorització del concert queda condicionada al fet que el soroll que pugui ocasionar no pot superar els 70 decibels. L’organització serà la responsable del compliment estricte dels horaris fixats, dels incidents que es puguin originar i de la neteja de la zona en cas que l’activitat generi brutícia. Per altra banda, l’activitat no ha d’impedir la circulació de qualsevol vehicle d’urgències i no ha de quedar cap entrada de cap habitatge obstruïda per l'activitat.


 

HISENDA
	Expedient 1390/2019. Aprovació del padró fiscal de la taxa per ocupació de terrenys d'ús públic amb taules i cadires amb finalitat lucrativa, segon trimestre 2019

	Favorable
	Tipus de votació: unanimitat

	Atès que ha estat confeccionat el padró de la Taxa per ocupació de la via pública amb taules i cadires del segon trimestre de l’any 2019;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Aprovar el padró fiscal corresponent al segon trimestre de l’any 2019 de la Taxa per ocupació de terrenys d’ús públic amb taules i cadires amb finalitat lucrativa.
2. Determinar com a període voluntari de cobrament els mesos de agost i setembre de 2019.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

